शरीर रचना हेतु सामग्रियों की मात्रा – एक शरीर के लिए औसतन अड़तालीस किलोग्राम मांस, तीन किलो चार सौ ग्राम त्वचा (चाम), चार किलो आठ सौ ग्राम रक्त, चार सौ अस्सी ग्राम मेदा, पाँच सौ अस्सी ग्राम मज्जा, दो किलो चार सौ ग्राम पित्त, तीन सौ ग्राम कफ, चार सौ सत्तर ग्राम वीर्य, एक सौ पचास ग्राम महारक्त, सौ मोटी, पतली करोड़ों नस-नाड़ियाँ एवं मल-मूत्र अथाह, तीन सौ साठ जोड़ों में अस्थियाँ, बत्तीस दाँत, बीस नाखून, सात लाख केश, तीन करोड़ पचास लाख रोम और दो सौ चालीस ग्राम रूधिर आदि-आदि सामग्रियाँ उपलब्ध होती हैं परन्तु संस्कार (पिछले कर्मफल) के प्रभाव से यह विधान काफी प्रभावित हो जाता है अर्थात संस्कार के माध्यम से किसी भी सामग्री की मात्रा परिवर्तित होती रहती है, संस्कार का प्रभाव शरीर पर सबसे अधिक पड़ता है।